**Risan** (latinski: *Risinium*) je danas samo gradsko naselje (kvart) u općini Kotor u Crnoj Gori od 2 083 stanovnika.

Geografske karakteristike
-------------------------

*Risan* leži na krajnjem sjeveru Boke kotorske udaljen od Kotora 17 km, u istoimenom predposljednjem zaljevu. Samo naselje leži na uskom obalnom pojasu, okruženo dinarskim planinama; Glogovo brdo (939 m), Čelac (850 m), Ušanik (844 m), Sokolova greda (664 m) i Struge (945 m).

Historija
---------

*Risan* je najstariji grad u Boki, nastao sredinom 3. vijeka pne. kojeg je prema antičkim zapisima osnovalo ilirsko pleme Risoniti, po kojem je i dobio ime **Risinium**. On je bio centar pomorstva, trgovine i zanatstva ilirske države, sa kovnicom novca. Po lokalnoj legendi *Risinium* je bio prijestolnica ilirske kraljice Teute, njeno posljednje utočište oko 229. pne. u koji se sklonila pred navalom rimskih legija. Kad je vidjela da ga nemože odbraniti - bacila se u more. 

Rimljani su pretvorili *Risinium* u provincijalni centar i dali mu status municipija, svoj.najveći procvat imao je u 1. vijek i 2. vijeku. Iz rimskih vremena, od nekadašnjih građevina, ostali su samo ostatci njihovih mozaika. 

Za srednjeg vijeka *Risan* je bio sastavni dio Travunije, zajedno s njom ga je bosanski ban Tvrtko predao 1376 zetskom knezu Đurđu Balšiću.  Nakon tog je ponovo podpao pod vlast bosanskih kraljeva, pa ga je Stjepan Tomašević sa još nekim mjestima, krajem 1491. predao Dubrovčanima prilikom sklapanja saveza s njima protiv hercega Stjepana Vukšića. 

Kad su Osmanlije 1539. zauzele Herceg Novi i *Risan* im se predao bez otpora, pod njihovom vlašću ostao je sve do 1687. uz manji prekid 1648. kad su ga zauzeli Mlečani. Iz osmanskih vremena ostale su iznad Risna dvije jednostavne utvrde; Grkavac i Velenjak.  Od 1687. potpao je pod vlast Mletačke Republike i bio pod njom sve do 1797. 

Nakon tih vremena *Risan* je za napoleonskih ratova ušao u razdoblje, kad je često mjenjao vladare. Tako je između 1797. - 1805. bio pod vlašću Austrije, zatim su ga između 1806. - 1807. okupirali Rusi a nakon tog je između 1807. - 1814. bio dio napoleonovih Ilirskih provincija marionetske države Prvog Francuskog Carstva. Od 1814. do 1918. je pod vlašću Austrougarske.
Za vrijeme nevesinjskog ustanka, 1875. *Risan* je postao sklonište iseljenih hercegovačkih porodica i veza između ustanika i mora. Za vrijeme Drugog svjetskog rata kod *Risna* su se u oktobru i novembru 1944. vodile žestoke borbe između jedinica narodnooslobodilačke vojske i njemačkih jedinica.

Privreda
--------

Velik dio ekonomije današnjeg *Risna* vezan je uz turizam i prodaju nekretnina koje su jedine lukrativne djelatnosti, uz nešto zaposlenih u državnoj administraciji i trgovini.

Slavni ljudi
------------

* Vaso L.Ćuković, poznati dobrotvor
* Savo Jančić, počasni gradjanin

Izvori
------

1. ↑  „*Lokacija*" (hrvatskosrpski). Risan. Pristupljeno 18. 12. 2013. [*mrtav link*]
2. 1 2 3 4 5 6 7  „*Istorija*" (hrvatsko srpski). Risan. Arhivirano iz originala na datum 2012-02-14. Pristupljeno 18. 12. 2013.

Vanjske veze
------------

***Risan*** na Wikimedijinoj ostavi

* Službene stranice grada Arhivirano 2019-12-09 na Wayback Machine-u ()

| * p
* r
* u
Opština Kotor |
| --- |
| Bigova • Bratešići • Bunovići • Veliki Zalazi • Višnjeva • Vranovići • Glavati • Glavatičići • Gornji Morinj • Gornji Orahovac • Gornji Stoliv • Gorovići • Dobrota • Donji Morinj • Donji Orahovac • Donji Stoliv • Dragalj • Dražin Vrt • Dub • Zagora • Zvečava • Kavač • Knežlaz • Kovači • Kolužunj • Kostanjica • **Kotor** • Krimovica • Kubasi • Lastva Grbaljska • Ledenice • Lipci • Lješevići • Mali Zalazi • Malov Do • Mirac • Muo • Nalježići • Pelinovo • Perast • Pištet • Pobrđe • Prijeradi • Prčanj • Radanovići • Risan • Strp • Sutvara • Trešnjica • Ukropci • Unijerina • Han • Čavori • Šišići • Škaljari • Špiljari |